CELEX: 62013TN0329
Language: mt
Date: 2013-06-04 00:00:00
Title: Kawża T-329/13: Rikors ippreżentat fl- 4 ta’ Ġunju 2013 — Chatzithoma u Chatzithoma vs Il-Kummissjoni u l-Bank Ċentrali Ewropew

31.8.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 252/33
            
         Rikors ippreżentat fl-4 ta’ Ġunju 2013 — Chatzithoma u Chatzithoma vs Il-Kummissjoni u l-Bank Ċentrali Ewropew
   (Kawża T-329/13)
   2013/C 252/56
   Lingwa tal-kawża: il-Grieg
   
      Partijiet
   
   
      Rikorrenti: Petros Chatzithoma (Lefkosia, Ċipru) u Elenitsa Chatzithoma (Lefkosia, Ċipru) (rappreżentanti: E. Efstathiou, K. Efstathiou u K. Liasidou, avukati)
   
      Konvenuti: Il-Bank Ċentrali Ewropew u l-Kummissjoni Ewropea
   
      Talbiet tar-rikorrenti
   
   
               —
            
            
               tiddikjara r-rikors tagħhom ammissibbli u fondat;
            
         
               —
            
            
               tannulla d-deċiżjoni tal-Eurogruppo tal-25 ta’ Marzu 2013, li saret definittiva bid-deċiżjoni tal-Gvernatur tal-Bank Ċentrali ta’ Ċipru, bħala esponent u/jew rappreżentant tas-Sistema Ewropew tal-Bankijiet Ċentrali tal-Bank Ċentrali Ewropew, tad-29 ta’ Marzu 2013, KDP [kanonistiki diokitiki praxi; att regolatorju] 104/2013, li biha ġie deċiż il-“bejgħ ta’ determinati prodotti” tas-Cyprus Popular Bank Public Co Ltd u liema tikkostitwixxi essenzjalment deċiżjoni komuni tal-Bank Ċentrali Ewropew u tal-Kummissjoni Ewropea;
            
         
               —
            
            
               sussidjarjament, tiddikjara li d-deċiżjoni tal-Eurogruppo, imsemmija iktar ’il fuq, tikkostitwixxi essenzjalment deċiżjoni tal-Bank Ċentrali Ewropew u/jew deċiżjoni adottata flimkien mal-Kummissjoni Ewropea kwalunkwe tkun il-forma tagħha.
            
         
               —
            
            
               tikkundanna lill-Bank Ċentrali Ewropew u/jew lill-Kummissjoni Ewropea għall-ispejjeż.
            
         
      Motivi u argumenti prinċipali
   
   Insostenn tar-rikors tagħhom, ir-rikorrenti jinvokaw erba’ motivi.
   
               (1)
            
            
               L-ewwel motiv ibbażat fuq iċ-ċirkustanza li d-deċiżjoni appellata hija nulla inkwantu tmur lil hinn mill-poteri mogħtija mit-Trattat tal-Unjoni Ewropea lill-Bank Ċentrali Ewropew kif ukoll lill-Kummissjoni Ewropea u għalhekk iż-żewġ korpi adottawha u b’hekk qabżu l-poteri tagħhom.
            
         
               (2)
            
            
               It-tieni motiv ibbażat fuq iċ-ċirkustanza li d-deċiżjoni appellata tikser id-dritt għall-proprjetà ggarantit mill-Artikolu 1 tal-Protokoll 1 tal-Konvenzjoni Ewropea tad-Drittijiet tal-Bniedem, kif ikkonfermat mill-Karta tad-Drittijiet Fundamentali tal-Unjoni Ewropea.
            
         
               (3)
            
            
               It-tielet motiv ibbażat fuq iċ-ċirkustanza li d-deċiżjoni appellata hija manifestament infondata u mingħajr bażi legali u tikkuntrasta mal-prinċipju tal-proporzjonalità.
            
         
               (4)
            
            
               Ir-raba’ motiv ibbażat fuq iċ-ċirkustanza li d-deċiżjoni appellata tqum ukoll b’kuntrast mal-prinċipji legali ġeneralment aċċettati li ġejjin mid-dritt tal-Unjoni Ewropea u anki mal-prinċipju li ħadd ma jista’ jinvoka omissjoni tiegħu stess sabiex jiġbed profitt u/jew jirregolarizza mġieba inġusta u/jew illeġittima.